1983R2166 — SK — 16.10.2001 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE KOMISIE (EHS) č. 2166/83

z 29. júla 1983,

ktoré ustanovuje licenčný systém pre určité oblasti rybolovu ležiace na sever od Škótska (oblasť Shetlandských ostrovov)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 170/83 z 25. januára 1983, ktoré ustanovuje systém spoločenstva pre ochranu a riadenie zdrojov rybolovu ( 1 ), najmä na jeho článok 7, keďže v oblasti ležiacej na sever od Škótska sa majú rybárske činnosti lodí spoločenstva riadiť systémom udeľovania licencií, ktorý pre spoločenstvo spravuje Komisia; keďže je potrebné vytvoriť podrobné pravidlá pre tento systém, vrátane postupov na prenos charakteristiky lodí, ktoré chcú loviť v príslušnej oblasti, a pre oznamovanie pohybu lodí v danej oblasti, ako aj zoznam druhov žijúcich na morskom dne, ktorých lov je povolený; keďže opatrenia ustanovené v tomto nariadení sú v súlade so stanoviskom Riadiaceho výboru pre zdroje rybolovu, PRIJALA TOTO NARIADENIE:







Článok 1

1. Členské štáty predložia Komisii každý rok do 1. decembra zoznam lodí, plávajúcich pod ich vlajkou alebo zaregistrovaných v ich prístavoch, pre ktoré môže byť požadovaná licencia na rybolov v oblasti uvedenej v prílohe II A nariadenia Rady (EHS) č. 170/83 (ďalej uvádzaná len ako „oblasť“). Komisia predloží kópiu tohto zoznamu kompetentným kontrolným orgánom Spojeného kráľovstva, t. j. Ministerstvu poľnohospodárstva a rybolovu pre Škótsko, Cheser House, Edinburgh, telexová adresa 727696 SODAFS. Zoznam bude platiť pre nasledujúci kalendárny rok. Zoznam pre rok 1983 bude predložený okamžite po nadobudnutí platnosti tohto nariadenia a bude platiť do 31. decembra 1983.

2. Zoznam uvedený v odseku 1 môže byť revidovaný 1. apríla, 1. júla a 1. októbra. Všetky zmeny budú oznámené Komisii a príslušným kontrolným orgánom Spojeného kráľovstva.

3. Zoznam bude uvádzať nasledujúce informácie o každej lodi:

— názov,

— vonkajšie identifikačné písmená a číslice,

— dĺžku medzi zvislicami,

— rádiovú volaciu značku.

Článok 2

1. Lodiam môže byť vydaná licencia v súlade s postupom, určeným v článku 3, pre rybolov v oblasti počas obdobia jedného týždňa, ďalej uvádzaného len ako „licenčné obdobie“.

2. Licenčné obdobie sa začne o nula hodín Greenwichského stredného času (GMT) v nedeľu a skončí o 24.00 h GMT nasledujúcu sobotu.

3. Loď môže loviť ryby počas po sebe nasledujúcich licenčných období v súlade s postupom určeným v článku 3.

Článok 3

1. Členské štáty oznámia telexom každý týždeň, no najneskôr do 12.00 h GMT vo štvrtok, Komisii a pre informáciu príslušným kontrolným orgánom Spojeného kráľovstva zoznam lodí, pre ktoré je požadovaná licencia na lov rýb v oblasti pre nasledujúce licenčné obdobie.

2. Každý zoznam bude uvádzať názov a vonkajšie identifikačné písmená a číslice každej lode. Iba lode, ktoré sú uvedené na zozname uvedenom v článku 1, sa budú môcť uchádzať o licenciu.

3. Komisia preskúma zoznamy uvedené v odseku 1 a pošle konečný zoznam lodí telexom príslušným kontrolným orgánom Spojeného kráľovstva najneskôr do 12.00 h GMT nasledujúci piatok. Lode na tomto konečnom zozname budú považované za lode vlastniace licenciu, ktorá im umožňuje loviť ryby počas nasledujúceho licenčného obdobia.

4. Ak Komisia nedostane nový zoznam lodí do 12.00 h GMT vo štvrtok, predchádzajúci konečný zoznam bude platiť pre nasledujúce licenčné obdobie.

5. Počas platnosti konečného zoznamu členský štát môže telexom Komisii, s kópiou kompetentným kontrolným orgánom Spojeného kráľovstva, požiadať o nahradenie lode na zozname inou loďou na zozname, uvedenom v článku 1, alebo ak konečný zoznam obsahuje menej ako maximálny počet lodí, ktoré môžu vykonávať svoju činnosť súčasne, jeho doplnenie o jednu alebo niekoľko lodí v rámci tohto maxima.

6. Komisia telexom oznámi každú zmenu konečného zoznamu príslušnému členskému štátu a príslušným kontrolným orgánom Spojeného kráľovstva, len čo to bude možné, no v každom prípade do jedného pracovného dňa od prijatia žiadosti. Členský štát bude okamžite informovať majiteľa alebo kapitána každej lode, dotknutej zmenou zoznamu.

Náhradná loď alebo ďalšia loď nezíska licenciu na rybolov, kým príslušný členský štát a príslušné kontrolné orgány nebudú o tom informované Komisiou.

Článok 4

1. Majiteľ alebo kapitán každej lode vlastniacej licenciu okamžite oznámi Komisii Európskych spoločenstiev, Brusel , telexová adresa 24 189 FISEU-B a príslušným kontrolným orgánom Spojeného kráľovstva prostredníctvom jednej z rádiových staníc, uvedených v prílohe I zakaždým, keď:

— vstúpi do alebo odíde z oblasti,

— vstúpi do alebo odíde z prístavu v oblasti.

2. Oznámenie uvedené v odseku 1 bude obsahovať nasledujúce informácie:

— typ pohybu, uvedený v odseku,

— dátum, čas a geografickú polohu lode,

— názov lode,

— vonkajšie identifikačné písmená a číslice lode,

— meno kapitána.

▼M1

3. Avšak, rybárske lode spoločenstva, pôsobiace v oblasti, pre ktorú platia satelitné lodné monitorovacie systémy (LMS) a ktoré vysielajú údaje prostredníctvom LMS v súlade s článkom 3 nariadenia Komisie (ES) č. 1489/97 ( 2 ), budú oslobodené od povinnosti oznamovať svoj pohyb, ustanovenej v odseku 1.

▼B

Článok 5

Druhy žijúce na morskom dne, uvedené v prílohe II B nariadenia (EHS) č. 170/83, budú druhy uvedené v prílohe II tohto nariadenia.

Článok 6

Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.









PRÍLOHA I

Zoznam rádiových staníc, prostredníctvom ktorých musia byť posielané správy uvedené v článku 4







Názov Volacia značka Humber GKZ Cullercoats GCC Wick GKR Portpatrick GPK Stonehaven GND Portishead GKA GKB GKC ▼M2 ————— ▼B Oostende OST









PRÍLOHA II

Zoznam druhov žijúcich na morskom dne, uvedených v prílohe II (B) nariadenia Rady (EHS) č. 170/83







Vedecký názov Obecný názov Scophthalmus rhombus Kambala hladká Limanda limanda Platesa limanda Hippoglossus hippoglossus Halibut svetlý Reinhardtius hippoglossoides Halibut tmavý Microstomus kitt Platesa malohlavá Lepidorhombus whiffiagonis Kambala pyskatá Pleuronectes plates Platesa obyčajná Rhombus (= Psetta) maximus Kambala veľká Glyptocephalus cynoglossus Platesa červená Gadus morhu Treska škvrnitá Melanogrammus aeglefinus Treska jednoškvrná Merluccius merluccius Merlúza európska Molva molva Mieň molva Pollachius pollachius Treska žltkavá Pollachius virens Treska tmavá Brosme brosme Mieň maloplutvý Merlangus merlangus Treska merlang Anarhichas spp. Zubatka Conger conger Konger morský Trigla spp Trigla Lophius spp Čert Sebastes spp Sebastes Squalus acanthias Žralok ostnatý Ostatné druhy Squalidae, Scyliorhinidae Ostatné druhy žralokov Raja spp Raja Ostatné druhy Pleuronectidae Ostatné druhy plates Ostatné druhy Gadidae, okrem Micromesistius poutassou a Trisopterus esmarkii Treskovité, okrem tresky modrastej a tresky koruškovitej Sparidae spp. Zubatica